4. Դատավորի նկատմամբ քրեական հետապնդում հարուցելու կամ նրան ազատությունից զրկելու վերաբերյալ համաձայնություն տալու հարցերով Բարձրագույն դատական խորհուրդը որոշում է կայացնում ոչ ուշ, քան գլխավոր դատախազի դիմումի մուտքագրման հաջորդ օրը: Սույն մասով նախատեսված ժամկետը Բարձրագույն դատական խորհրդի որոշմամբ երկարաձգվում է` հարգելի պատճառներով դատավորի բացակայության ժամանակահատվածով: Դատավորի բացակայության հիմքերի եւ ժամանակահատվածի վերաբերյալ տեղեկատվությունը Բարձրագույն դատական խորհրդին տրամադրում է համապատասխան դատարանի նախագահը: